
PARAKSTĪŠANAS DATUMS IR PĒDĒJĀ PIEVIENOTĀ DROŠĀ ELEKTRONISKĀ PARAKSTA UN TĀ LAIKA ZĪMOGA DATUMS (abpusēji parakstīts 12.01.2026.)

SIA “Rīgas ūdens”, reģ.Nr.40103023035, tās valdes priekšsēdētāja Krišjāņa Krūmiņa personā, kurš rīkojas uz SIA “Rīgas ūdens” valdes 2025.gada 22.decembra lēmuma pamata (protokola Nr.2.4.1/2025/91), turpmāk – Pasūtītājs, no vienas puses, un

SIA “Rovlan Group”, reģ.Nr.40203284220, tās valdes locekļa Romana Šemeļa personā, kurš rīkojas uz statūtu pamata, turpmāk – Uzņēmējs, no otras puses, turpmāk abas kopā sauktas Līdzēji, atsevišķi Līdzējs, 

noslēdz šādu vienošanos par grozījumu veikšanu 2025.gada 15.augustā noslēgtā līgumā Nr. 2025-3.5.3-BVD-146 “Par kanalizācijas spiedvadu atjaunošanu ar oderēšanas metodi Rīgā, Dammes ielā” (iepirkuma identifikācijas Nr. RŪ-2025/24, 2.iepirkuma daļa), turpmāk – Līgums, darbu apjomos un līguma cenā, turpmāk - Vienošanās:

1. Līdzēji apstiprina Līguma papildu darbus, kuru saturs un apjoms ir noteikts Vienošanās Pielikumā Nr.1, par kopējo vērtību EUR 225 614,49 (divi simti divdesmit pieci tūkstoši seši simti četrpadsmit euro un 49 euro centi) bez PVN un no Līguma izslēdzamos darbus, kuru saturs un apjoms ir noteikts Vienošanās Pielikumā Nr.1 par kopējo vērtību EUR 250 233,07 (divi simti piecdesmit tūkstoši divi simti trīsdesmit trīs euro un 07 euro centi) bez PVN.
2. Ievērojot Vienošanās 1.punktā noteikto Līguma cena par Līgumā noteikto Darbu izpildi samazinās un tiek noteikta EUR 1 452 170,30 (viens miljons četri simti piecdesmit divi tūkstoši viens simts septiņdesmit euro un 30 euro centi) bez PVN.
3. Līdzēji apstiprina, ka Līguma 5.2. punktā noteiktā nomas maksa par ceļa elementu lietošanu saskaņā ar Rīgas domes 12.07.2023. lēmumu Nr.RD‑23‑2771‑lē “Par nomas maksas noteikšanu par ceļa elementu lietošanu Rīgas valstspilsētas pašvaldības administratīvajā teritorijā” paliek nemainīga un ir noteikta EUR 6 200,00 (seši tūkstoši divi simti euro un 00 euro centi) apmērā bez PVN.
4. Līgums paliek spēkā un nemainīts visos tā punktos, ciktāl tos neskar Vienošanās.
5. Vienošanās stājas spēkā tās abpusējas parakstīšanas dienā un ir Līguma neatņemama sastāvdaļa.
6. Vienošanās sagatavota uz 1 (vienas) lapas ar Pielikumu Nr.1 (ieslēgto/izslēgto darbu tāmes) elektroniskā formā.
7. Līdzēju paraksti un norēķinu rekvizīti:

